
[bookmark: TextBodyBegin]Europa-Parlamentet,
–	der henviser til udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 95275-majs, i henhold til Europa-Parlamentets og Rådets forordning (EF) nr. 1829/2003 (D102172/03),
–	der henviser til Europa-Parlamentets og Rådets forordning (EF) nr. 1829/2003 af 22. september 2003 om genetisk modificerede fødevarer og foderstoffer[footnoteRef:1], særlig artikel 7, stk. 3, og artikel 19, stk. 3, [1:  	EUT L 268 af 18.10.2003, s. 1, ELI: http://data.europa.eu/eli/reg/2003/1829/oj.] 

–	der henviser til afstemningen i Den Stående Komité for Planter, Dyr, Fødevarer og Foder, jf. artikel 35 i forordning (EF) nr. 1829/2003, den 22. november 2024, som ikke mundede ud i en udtalelse, og til afstemningen i appeludvalget den 17. december 2024, som heller ikke mundede ud i en udtalelse,
–	der henviser til artikel 11 i Europa-Parlamentets og Rådets forordning (EU) nr. 182/2011 af 16. februar 2011 om de generelle regler og principper for, hvordan medlemsstaterne skal kontrollere Kommissionens udøvelse af gennemførelsesbeføjelser[footnoteRef:2],  [2:  	EUT L 55 af 28.2.2011, s. 13, ELI: http://data.europa.eu/eli/reg/2011/182/oj.] 

–	der henviser til den udtalelse, der blev vedtaget af Den Europæiske Fødevaresikkerhedsautoritet (EFSA) den 19. juni 2024 og offentliggjort den 1. august 2024[footnoteRef:3], [3:  	Videnskabelig udtalelse fra EFSA's Ekspertpanel for Genetisk Modificerede Organismer om "Assessment of genetically modified maize MON 95275 (application GMFF‐2022‐5890)", EFSA Journal 2024; 22(8):e8886, https://doi.org/10.2903/j.efsa.2024.8886. ] 

–	der henviser til sine tidligere beslutninger, hvori det gør indsigelse mod godkendelse af genetisk modificerede organismer ("GMO'er")[footnoteRef:4], [4:  	Parlamentet vedtog i sin ottende valgperiode 36 beslutninger og i sin niende valgperiode 38 beslutninger, hvori det gjorde indsigelse mod godkendelsen af GMO'er. Desuden har Europa-Parlamentet i sin tiende valgperiode vedtaget følgende beslutninger:
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2628 om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 89034 × 1507 × NK603-majs, i henhold til Europa-Parlamentets og Rådets forordning (EF) nr. 1829/2003 (P10_TA(2024)0038).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2627 om tilladelse til markedsføring af produkter, der indeholder, består af eller er fremstillet af genetisk modificeret COT102‑bomuld, i henhold til Europa-Parlamentets og Rådets forordning (EF) nr. 1829/2003 (P10_TA(2024)0039).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2629 om forlængelse af tilladelse til markedsføring af produkter, der indeholder, består af eller er fremstillet af genetisk modificeret MON 89034 × 1507 × MON 88017 × 59122-majs og otte af dens underkombinationer, i henhold til Europa-Parlamentets og Rådets forordning (EF) nr. 1829/2003 (P10_TA(2024)0040).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1828 om forlængelse af tilladelsen til markedsføring af foderstoffer, der indeholder, består af og af fødevarer og foderstoffer, der er fremstillet af genetisk modificeret MON 810-majs, i henhold til Europa-Parlamentets og Rådets forordning (EF) nr. 1829/2003, og om ophævelse af Kommissionens gennemførelsesafgørelse (EU) 2017/1207 (P10_TA(2024)0041).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1822 om tilladelse til markedsføring af produkter, der indeholder, består af eller er fremstillet af genetisk modificeret DP915635-majs i henhold til Europa-Parlamentets og Rådets forordning (EF) nr. 1829/2003 (P10_TA(2024)0042).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/1826 om tilladelse til markedsføring af produkter, der indeholder, består af eller er fremstillet af genetisk modificeret DP23211-majs, i henhold til Europa-Parlamentets og Rådets forordning (EF) nr. 1829/2003 (P10_TA(2024)0043).
 	–	Europa-Parlamentets beslutning af 26. november 2024 om Kommissionens gennemførelsesafgørelse (EU) 2024/2618 om tilladelse til markedsføring af produkter, der indeholder, består af eller er fremstillet af genetisk modificeret DP202216-majs, i henhold til Europa-Parlamentets og Rådets forordning (EF) nr. 1829/2003(P10_TA(2024)0044).
 	–	Europa-Parlamentets beslutning af 26. november 2024 om udkast til Kommissionens gennemførelsesafgørelse om tilladelse til markedsføring af produkter, der indeholder, består af eller er fremstillet af genetisk modificeret MON 94804-majs, i henhold til Europa-Parlamentets og Rådets forordning (EF) nr. 1829/2003 (P10_TA(2024)0045).] 

–	der henviser til forretningsordenens artikel 115, stk. 2 og 3,
–	der henviser til forslag til beslutning fra Udvalget om Miljø, Klima og Fødevaresikkerhed,
A.	der henviser til, at Bayer Agriculture B.V., med hjemsted i Belgien, på vegne af Bayer CropScience LP, med hjemsted i USA, den 29. april 2022 indgav en ansøgning til Nederlandenes nationale kompetente myndighed om tilladelse til markedsføring af fødevarer, fødevareingredienser og foderstoffer, der indeholder, består af eller er fremstillet af genetisk modificeret MON 95275-majs ("GM-majs");
B.	der henviser til, at GM-majsen producerer to insektdræbende proteiner (Mpp75Aa1 og Vpb4Da2) og udtrykker en DvSnf7 dsRNA, der anvendes mod majsrodbille; der henviser til, at den genetiske modifikation involverer en totrinsproces, der omfatter en agrobacterium tumefaciens-medieret transformation og et Cre/lox-rekombinationssystem til fjernelse af selektive markører;
C.	der henviser til, at EFSA den 19. juni 2024 vedtog en positiv udtalelse, som blev offentliggjort den 1. august 2024 vedrørende MON 95275; der henviser til, at EFSA's udtalelse ikke giver tilstrækkelige data til at bedømme utilsigtede genetiske virkninger, den biologiske aktivitet af "read-through"-sekvenser og potentielle utilsigtede virkninger på organismer uden for målgruppen; 
D.	der henviser til, at de feltforsøg, som ansøgeren gennemførte, ikke tog højde for forskellige miljømæssige stressforhold eller varierende landbrugspraksis, hvilket begrænser resultaternes relevans for de europæiske dyrkningsmiljøer;
E.	der henviser til, at RNAi-konstruktionen DvSnf7 dsRNA giver anledning til bekymring over virkningerne på organismer uden for målgruppen;
F.	der henviser til, at de insektdræbende proteiner Mpp75Aa1 og Vpb4Da2 har strukturelle ligheder med kendte toksiner og mangler tilstrækkelig vurdering af deres specificitet, immunrespons og kombinatoriske virkninger;
G.	der henviser til, at potentialet for genflow til vilde slægtninge, herunder europæiske teosinte-bestande, udgør en risiko for transgenpersistens og økologisk ubalance;
H.	der henviser til, at der ikke er taget tilstrækkeligt hensyn til overvågningskravene i Kommissionens gennemførelsesforordning (EU) nr. 503/2013[footnoteRef:5], navnlig med hensyn til uafhængig dataverifikation og langsigtede miljøvirkninger; [5:  	Kommissionens gennemførelsesforordning (EU) nr. 503/2013 af 3. april 2013 om ansøgninger om tilladelse til genetisk modificerede fødevarer og foderstoffer i henhold til Europa-Parlamentets og Rådets forordning (EF) nr. 1829/2003 og om ændring af Kommissionens forordning (EF) nr. 641/2004 og (EF) nr. 1981/2006 (EUT L 157 af 8.6.2013, s. 1, ELI: http://data.europa.eu/eli/reg_impl/2013/503/oj).] 

I.	der henviser til, at EFSA's vurdering ikke i tilstrækkelig grad tog hensyn til den rolle, som mikrobiomers interaktioner eller kumulative toksicitetsvirkninger på organismer uden for målgruppen spiller;
J.	der henviser til, at anvendelsen af insektdræbende genmodificerede afgrøder fører til, at organismer i og uden for målgruppen kontinuerligt eksponeres for toksiner, mens eksponeringen ved anvendelse af insekticider i modsætning hertil finder sted på sprøjtningstidspunktet og i et begrænset tidsrum derefter;
Bemærkninger fra medlemsstater og interessenter
K.	der henviser til, at medlemsstaterne indsendte mange kritiske bemærkninger til EFSA i løbet af høringsperioden på tre måneder[footnoteRef:6], herunder kritik af, at listen over relevante undersøgelser i ansøgerens litteraturgennemgang ikke omfattede undersøgelser af, hvad der videre sker med insektdræbende proteiner i miljøet, eller af potentielle virkninger af afgrøderester på organismer uden for målgruppen;  [6:  	https://efsa.onlinelibrary.wiley.com/action/downloadSupplement?doi=10.2903%‌2Fj.efsa.2024.8716&file=efs28716-sup-0012-Annex8.pdf.] 

L.	der henviser til, at Parlamentet i sin ottende valgperiode vedtog i alt 36 beslutninger, hvori der blev gjort indsigelse mod markedsføring af GMO'er til fødevarer og foderstoffer (33 beslutninger) og mod dyrkning af GMO'er i Unionen (3 beslutninger); der henviser til, at Parlamentet i sin niende valgperiode vedtog 38 beslutninger, hvori det gjorde indsigelse mod markedsføring af GMO'er, og at det har vedtaget yderligere 8 beslutninger om indsigelse mod markedsføring af GMO'er allerede i indeværende tiende valgperiode;
M.	der henviser til, at Kommissionen – trods sin egen erkendelse af de demokratiske mangler, medlemsstaternes manglende støtte og Parlamentets indsigelser – fortsat giver tilladelse til GMO'er;
[bookmark: _GoBack]N.	der henviser til, at handelsaftalen mellem EU og Mercosur vil tilskynde til import til Unionen af fødevarer og foderstoffer, der indeholder, består af eller er fremstillet af genetisk modificerede organismer; der henviser til, at Brasilien og Argentina er blandt verdens største producenter af GMO'er og brugere af pesticider, herunder GMO'er og pesticider, der er forbudt i Unionen af sundheds- eller miljømæssige årsager;
1.	mener, at udkastet til Kommissionens gennemførelsesafgørelse indebærer en overskridelse af de gennemførelsesbeføjelser, der er fastsat i forordning (EF) nr. 1829/2003;
2.	mener, at udkastet til Kommissionens gennemførelsesafgørelse ikke er i overensstemmelse med EU-retten, idet det ikke er foreneligt med målet for forordning (EF) nr. 1829/2003, som i overensstemmelse med de generelle principper, der er fastlagt i Europa-Parlamentets og Rådets forordning (EF) nr. 178/2002[footnoteRef:7], er at skabe et grundlag for at sikre et højt niveau for beskyttelse af menneskers liv og sundhed, af dyrs sundhed og velfærd, af miljøet samt af forbrugernes interesser i relation til genmodificerede fødevarer og ‑foderstoffer, samtidig med at det sikres, at det indre marked fungerer tilfredsstillende; [7:  	Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (EFT L 31 af 1.2.2002, s. 1, ELI: http://data.europa.eu/eli/reg/2002/178/oj).] 

3.	anmoder Kommissionen om at trække udkastet til gennemførelsesafgørelse tilbage og forelægge udvalget et nyt udkast;
4.	opfordrer Kommissionen til, ved forhandlinger om frihandelsaftaler, at sikre konvergens med hensyn til standarder i Unionen og hos dens partnere med henblik på at tilgodese Unionens sikkerhedsstandarder;
5.	opfordrer Kommissionen til ikke at godkende genmodificerede afgrøder på grund af risici for biodiversiteten, fødevaresikkerheden og arbejdstagernes sundhed i overensstemmelse med One Health-modellen;
6.	glæder sig over, at Kommissionen i en skrivelse af 11. september 2020 til medlemmerne endelig anerkendte behovet for at tage højde for bæredygtighed, når det gælder afgørelser om tilladelse til GMO'er[footnoteRef:8]; udtrykker imidlertid sin dybe skuffelse over, at Kommissionen siden da er fortsat med at give tilladelse til import af GMO'er til Unionen, selv om Parlamentet løbende har gjort indsigelse, og et flertal af medlemsstaterne har stemt imod; [8:  	https://tillymetz.lu/wp-content/uploads/2020/09/Co-signed-letter-MEP-Metz.pdf.] 

7.	opfordrer på ny indtrængende Kommissionen til at tage hensyn til Unionens forpligtelser i henhold til internationale aftaler såsom klimaaftalen fra Paris, De Forenede Nationers biodiversitetskonvention og De Forenede Nationers verdensmål for bæredygtig udvikling; gentager sin opfordring til, at udkast til gennemførelsesretsakter ledsages af en begrundelse, der forklarer, hvordan de overholder princippet om "ikke at gøre skade"[footnoteRef:9];  [9:  	Europa-Parlamentets beslutning af 15. januar 2020 om den europæiske grønne pagt (EUT C 270 af 7.7.2021, s. 2), punkt 102.] 

8.	pålægger sin formand at sende denne beslutning til Rådet og Kommissionen samt til medlemsstaternes regeringer og parlamenter.

